ai4bharat/Pralekha huggingface dataset:
ఆర్థిక మంత్రిత్వ శాఖ
'వివాద్ సే విశ్వాస్' పథకం కింద రూ.99,756 కోట్లు వివాదాస్పద పన్ను పరిష్కారం
'వివాద్ సే విశ్వాస్' అనేది, పన్ను చెల్లింపుదారులతో మాట్లాడుకుని ప్రత్యక్ష పన్నుల వివాదాలను స్నేహపూర్వకంగా పరిష్కరించడానికి తీసుకొచ్చిన స్వచ్ఛంద పథకం. ఈ పథకం కింద కేంద్ర ప్రభుత్వం లక్ష్యాలను నిర్దేశించలేదు. కేంద్ర ఆర్థిక శాఖ సహాయ మంత్రి శ్రీ పంకజ్ చౌదరి ఈ విషయాన్ని లిఖితపూర్వక సమాధానంగా ఇవాళ లోక్సభకు వెల్లడించారు.
పరిష్కరించిన కేసుల సమాచారం, నగదు మొత్తాన్ని మరిన్ని వివరాలుగా అందించారు. ఆ వివరాలు క్రింది పట్టికలో ఉన్నాయి:
|
|
'వివాద్ సే విశ్వాస్' పథకం కింద దాఖలైన ప్రకటనల స్థితి
|
|
దాఖలైన మొత్తం ఫారం-1లు

|
|
పరిష్కారమైన వివాదాల సంఖ్య
|
|
పరిష్కారమైన వివాదాస్పద పన్ను మొత్తం  
|
|
వివాదాస్పద పన్నుపై చెల్లింపులు 
|
|
ఎ
| బి
||
|
సి
|
|
డి
|
|
1,32,353
|
|
1,46,701
|
|
99,756
|
|
53,684
పర్యావరణం, అడవులు, మరియు వాతావరణ మార్పు మంత్రిత్వ శాఖ
జాతీయ జంతు ప్రదర్శన శాలలో అంతర్జాతీయ అటవీ దినోత్సవం సందర్భంగా 75 మొక్కలు నాటిన మంత్రి, అధికారులు, మీడియా
75 సంవత్సరాల భారత స్వాతంత్ర్యానికి గుర్తుగా నేషనల్ జూలాజికల్ పార్క్లో 75 చెట్ల పెంపకాన్ని చేపట్టిన శ్రీ భూపేందర్ యాదవ్
పర్యావరణ అటవీ మరియు వాతావరణ మార్పు మంత్రిత్వ శాఖ అటవీ సంరక్షణను 'జనభాగిదారి'గా మార్చడానికి అంతర్జాతీయ అటవీ దినోత్సవాన్ని జరుపుకుంది
గంధపు చెక్క, రోజ్ కలప, అగర్ చెక్క మరియు రెడ్ సెండర్స్.. వంటి జాతుల తోటలను ప్రోత్సహించడానికి సిల్వికల్చరల్ పద్ధతులను హైలైట్ చేసే విధంగా బ్రోచర్లను విడుదల చేసింది.
అంతర్జాతీయ అటవీ దినోత్సవాన్ని పురస్కరించుకుని కేంద్ర మంత్రి MoEF&CC, శ్రీ భూపేందర్ యాదవ్ నేతృత్వంలో ఈరోజు నేషనల్ జూలాజికల్ పార్క్లో ఒక చారిత్రాత్మక ప్లాంటేషన్ డ్రైవ్ నిర్వహించారు. ఇక్కడ మంత్రుల నుండి అధికారులు, మీడియా వరకు ప్రజలందరూ కలిసి 75 సంవత్సరాల స్వాతంత్ర్యాన్ని పురస్కరించుకుని 75 మొక్కలు నాటారు.
75 సంవత్సరాల భారత స్వాతంత్య్రానికి గుర్తుగా ప్రతి గ్రామంలో 75 చెట్లను నాటాలని గౌరవప్రదమైన ప్రధాన మంత్రి శ్రీ నరేంద్ర మోదీ చేసిన పిలుపుపై ఇది ఒక మార్గదర్శక నాంది వంటిది.
ఈ "జనభాగిదారి" కార్యక్రమం అవగాహన కల్పించడమే కాకుండా అటవీశాఖ జోక్యాల ద్వారా పదమూడు ప్రధాన నదుల పునరుజ్జీవనంపై ఇటీవల విడుదల చేసిన సవివరమైన ప్రాజెక్ట్ నివేదికల ని అనుసరిస్తుంది. రాబోయే 10 సంవత్సరాల మరియు 20 సంవత్సరాలకు గ్రీన్ కవర్ విస్తరణ లక్ష్యంతో రాబోయే 25 సంవత్సరాలను 'అమృత్ కాల్'గా మార్చాలనే ప్రధాన మంత్రి శ్రీ నరేంద్ర మోదీ యొక్క సమగ్ర దృక్పథానికి అనుగుణంగా ఈ ప్రయత్నాలు ఉన్నాయి. అప్పుడు భవిష్యత్తు తరాలకు ప్రస్తుత తరం 'వాన్ భగీదారి మరియు జన్ భగీదారి' ద్వారా 'గ్రీన్ ఇండియా' అందించే అవకాశాలు ఉన్నాయి.
అడవులను ప్రేమించడం నేర్చుకుని, రక్షణ మరియు పరిరక్షణకు తమదైన రీతిలో సహకరించేలా, ముఖ్యంగా యువతరంలో అవగాహన తీసుకురావడం ఈ వేడుకల లక్ష్యం అని శ్రీ భూపేందర్ యాదవ్ అన్నారు.
మాటల కంటే చేతలు ఎక్కువగా మాట్లాడుతాయని, అందరిలోనూ ప్రేరణ కలిగిస్తుందని, ప్రసంగాలు మరియు కథనాల కంటే మొక్కలు నాటడం వల్ల ఎక్కువ అవగాహన ఏర్పడుతుందని ఆయన నొక్కి చెప్పారు. ఈ కార్యక్రమంలో మీడియా ప్రతినిధులు పాల్గొనడాన్ని ప్రస్తావిస్తూ మొక్కలు నాటేందుకు పెన్ను పట్టుకునే చేతులు కూడా ఈ రోజు బురదలో కూరుకుపోయాయని ప్రశంసించారు.
అటవీ సంరక్షణను 'జనభాగిదారి'గా మార్చేందుకు మరో ముందడుగుగా, న్యూ ఢిల్లీలోని పర్యావరణ అటవీ మరియు వాతావరణ మార్పుల మంత్రిత్వ శాఖ, కేంద్ర పర్యావరణ అటవీ మరియు వాతావరణ మార్పుల మంత్రి శ్రీ భూపేందర్ యాదవ్ సమక్షంలో ఈ రోజు అంతర్జాతీయ అటవీ దినోత్సవాన్ని న్యూఢిల్లీలోని నేషనల్ జూలాజికల్ పార్క్లో జరుపుకుంది. రాష్ట్ర పర్యావరణ అటవీ మరియు వాతావరణ మార్పు మంత్రి శ్రీ. అశ్విని కుమార్ చౌబే, అన్ని రకాల అడవుల గురించి ప్రజలకు అవగాహన కల్పించే ఉద్దేశ్యంతో ఇందులో ప్రసంగించారు.
ఈ సంవత్సరం థీమ్ "అటవీ మరియు స్థిరమైన ఉత్పత్తి మరియు వినియోగం".
శ్రీ అశ్విని కుమార్ చౌబే ప్రతి వ్యక్తి అటవీ సంరక్షణ మరియు దాని ఉత్పత్తుల యొక్క స్థిరమైన వినియోగాన్ని అర్థం చేసుకున్నప్పుడు ఈ వార్షిక కార్యక్రమం విజయవంతం అవుతుందని ఉద్ఘాటించారు.
గంధపు చెక్క, రోజ్ కలప, అగర్ వుడ్ మరియు రెడ్ సెండర్స్ వంటి జాతుల మొక్కల పెంపకాన్ని ప్రోత్సహించడానికి, ఈ కార్యక్రమంలో సిల్వికల్చరల్ పద్ధతులను హైలైట్ చేసే బ్రోచర్లను విడుదల చేశారు. ఈ జాతులను పెంచడానికి ఇది చాలా ఉపయోగకరంగా ఉంటుంది.
ప్రాజెక్ట్ ఎలిఫెంట్ డివిజన్ యొక్క తదుపరి వార్తాలేఖ “ట్రంపెట్”, గజహ్ సుచన” మరియు “APP” చొరవ కూడా ఈ సందర్భంగా విడుదల చేశారు. CZA రూపొందించిన “ఎక్స్-సిటు మేనేజ్మెంట్ ఆఫ్ యాంఫిబియన్స్ ఇన్ జూ”పై మాన్యువల్ కూడా విడుదల చేశారు.
ప్రధాన మంత్రి కార్యాలయం
శ్రీరామ నవమి సందర్భంగా ప్రజలకు శుభాకాంక్షలు తెలిపిన ప్రధానమంత్రి
ప్రధానమంత్రి శ్రీ నరేంద్ర మోదీ శ్రీరామనవమి పర్వదినం సందర్భంగా ప్రజలకు శుభాకాంక్షలు తెలిపారు. శ్రీరామనవమి సందర్భంగా సమస్త దేశవాసులకు హృదయపూర్వక శుభాభినందనలు, జై శ్రీరామ్ అని ప్రధానమంత్రి తమ సందేశంలో తెలిపారు.
(
సాంస్కృతిక మంత్రిత్వ శాఖ
మాధవపూర్ ఘెడ్ ఉత్సవానికి హాజరైన కేంద్ర మంత్రి శ్రీ అనురాగ్ ఠాకూర్
ప్రస్తుత, భవిష్యత్ తరాలు సాంస్కృతిక మూలాలతో అనుసంధానం కావాలి
ప్రధానమంత్రి నరేంద్ర మోదీ ఆధ్వర్యంలో ఈశాన్య ప్రాంతంలో అపూర్వమైన అభివృద్ధి: శ్రీ ఠాకూర్
గుజరాత్లో నాలుగు రోజుల పాటు జరిగే 'మాధవ్పూర్ ఘెడ్ ఉత్సవాల' మూడో రోజు కార్యక్రమంలో కేంద్ర సమాచార, ప్రసార శాఖ మంత్రి శ్రీ అనురాగ్ ఠాకూర్ పాల్గొన్నారు. ఈ కార్యక్రమంలో మణిపూర్ ముఖ్యమంత్రి శ్రీ ఎన్ బీరేన్ సింగ్, గుజరాత్ రాష్ట్ర మంత్రులు కూడా పాల్గొన్నారు. ఈ సందర్భంగా సభికులను ఉద్దేశించి మంత్రి మాట్లాడుతూ మాధవ్పూర్ ఘెడ్ పండుగ భారతదేశ ప్రజలను కలిపే అత్యున్నత ప్రతీక అని అన్నారు. దేశంలోను, ఈశాన్య రాష్ట్రాలలో జరుగుతున్న అభివృద్ధి పనుల గురించి శ్రీ ఠాకూర్ మాట్లాడుతూ, ప్రస్తుత ప్రభుత్వంలో మాత్రమే లుక్ ఈస్ట్ పాలసీ... యాక్ట్ ఈస్ట్ పాలసీగా మారిందని, ఆ తర్వాత భారతదేశంలోని ఈశాన్య రాష్ట్రాలు మౌలిక సదుపాయాలు, సౌకర్యాలలో అపూర్వమైన అభివృద్ధిని సాధించాయని అన్నారు.
భారతదేశం కోల్పోయిన సాంస్కృతిక వారసత్వాన్ని పునరుజ్జీవింపజేయడానికి ప్రధానమంత్రి నరేంద్రమోదీ ఆధ్వర్యంలోని ప్రభుత్వం చురుకుగా పని చేసిందని, ప్రధానమంత్రి ఆధ్వర్యంలోనే కేదార్నాథ్జీ ఆలయం గొప్ప పురోగమనాన్ని సాధిస్తోందని ఠాకూర్ అన్నారు. ఇంకా కాశీ విశ్వనాథ్ కారిడార్, రామ మందిర నిర్మాణం, చార్ ధామ్ సుందరీకరణ వంటి వాటిపై కేంద్ర ప్రభుత్వం చేస్తున్న కృషిని మంత్రి కొనియాడారు.
భారతదేశానికి 1947లో రాజకీయ స్వాతంత్య్రం వచ్చినా సాంస్కృతిక స్వాతంత్య్రం రాలేదని, 2014లోనే సాంస్కృతిక జాతీయవాదం రాజకీయ చర్చలో కీలకంగా మారిందని మంత్రి అన్నారు. ప్రస్తుత, భవిష్యత్ తరాలు తమ సాంస్కృతిక మూలాలతో ముడిపడి ఉండాలని మంత్రి ఉద్బోధించారు. మన సాంస్కృతిక వారసత్వం నుండి కథలను ప్రజలలో ప్రచారం చేయడం మన బాధ్యత అని అన్నారు.
మంత్రి తాను ఇటీవల అబుదాబి సందర్శించిన విషయాన్ని గుర్తుచేశారు. ప్రధానమంత్రి కృషి వల్ల ఏర్పడిన సామరస్య సంబంధాల కారణంగా గల్ఫ్ దేశంలో ఇప్పుడు ఒక గొప్ప స్వామి నారాయణ్ దేవాలయ నిర్మాణం జరుగుతోందని అన్నారు.
శ్రీ అనురాగ్ ఠాకూర్ మంత్రిత్వ శాఖ తన మీడియా విభాగాలతో కలిసి ఘెడ్ ఉత్సవాలను విస్తృత ప్రచారం కల్పిస్తుందని, దాని వైభవాన్ని పెంచుతుందని హామీ ఇచ్చారు.
మాధవపూర్ ఘెడ్ ఫెస్టివల్ 2022 ఏప్రిల్ 10 నుండి 13 వరకు జరుగుతుంది. ఈ ఉత్సవాన్ని భారత రాష్ట్రపతి ప్రారంభించారు. సాంస్కృతిక మంత్రిత్వ శాఖ, ఈశాన్య ప్రాంత అభివృద్ధి మంత్రిత్వ శాఖ భాగస్వామ్యంతో గుజరాత్ ప్రభుత్వం ఈ ఉత్సవాలను నిర్వహిస్తోంది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
వివిధ రంగాలలో నైపుణ్యం కలిగిన మానవ వనరులు కలిగిన ప్రపంచ దేశాల్లో భారత్ అగ్రగామి: దుబాయ్ ఎక్స్పో 2020 లో రాజీవ్ చంద్రశేఖర్
వివిధ రంగాలలో నైపుణ్యం కలిగిన మానవ వనరులను అందించే అంశంలో ప్రపంచంలో భారతదేశం అగ్రగామి గా ఉండటానికి అవకాశం ఉందని కేంద్ర ఎలక్ట్రానిక్స్, ఇన్ఫర్మేషన్ టెక్నాలజీ మరియు నైపుణ్యాభివృద్ధి వ్యవస్థాపకత శాఖ సహాయ మంత్రి శ్రీ రాజీవ్ చంద్రశేఖర్ అన్నారు. దుబాయ్ లో జరుగుతున్న ఎక్స్పో 2020లో భారత పెవిలియన్ ను మంత్రి సందర్శించారు. ఈ సందర్భంగా మాట్లాడిన శ్రీ చంద్రశేఖర్ ప్రపంచ ఆర్థిక వ్యవస్థను భవిష్యత్తులో నైపుణ్యం కలిగిన మానవ వనరులు, ఔత్సాహిక పారిశ్రామికవేత్తలు, అంకిత భావంతో పనిచేసే మానవ శక్తి శాసిస్తాయని అన్నారు. వీటిని మధ్యప్రాచ్యం, ఎమిరేట్స్ తో సహా అన్ని దేశాలకు అందించే అంశంలో భారతదేశం క్రియాశీలక పాత్ర పోషిస్తుందని అన్నారు.
భారతదేశం-యుఎఇ మధ్య సంబంధాలు పటిష్టంగా ఉన్నాయని శ్రీ చంద్రశేఖర్ అన్నారు. “భారతదేశం మరియు ఎమిరేట్స్ వాణిజ్యం మరియు పెట్టుబడి రంగాల్లో బలమైన సంబంధాన్ని కలిగి ఉన్నాయి. ప్రపంచవ్యాప్తంగా ఉన్న ప్రజలకు ఆర్థిక శ్రేయస్సు మరియు అవకాశాలను సృష్టించడానికి ఈసంబంధాలు దోహదపడతాయి. ముఖ్యంగా కోవిడ్ అనంతర కాలంలో ఆర్థికాభివృద్ధి సాధించడానికి అన్ని వర్గాలకు చెందిన ప్రజలు అభివృద్ధి సాధించడానికి అవకాశం కలుగుతుంది.' అని ఆయన అన్నారు.
ఎక్స్పో లో ఏర్పాటు చేసిన ఇండియా పెవిలియన్ ప్రాధాన్యతను శ్రీ చంద్రశేఖర్ వివరించారు. ' తన దేశ ప్రజలకు అవకాశాలను అందించడానికి, అభివృద్ధి పథంలో పయనించడానికి భారతదేశం చేస్తున్న కృషికి ఈ పెవిలియన్ అద్దం పడుతుంది. భవిష్యత్తులో మెరుగైన, శాంతియుత మరియు సంపన్నమైన ప్రపంచాన్ని అభివృద్ధి చేయడానికి అన్ని దేశాలతో కలిసి పనిచేయడానికి భారతదేశం సిద్ధంగా ఉంది.' అని మంత్రి అన్నారు. అన్ని రంగాలలో స్వయం సమృద్ధ భారత దేశ నిర్మాణానికి ఆత్మ నిర్భర్ భారత్ ద్వారా ప్రధానమంత్రి శ్రీ నరేంద్ర మోదీ చేస్తున్న ప్రయత్నాలకు ప్రతిబింబంగా ఈ పెవిలియన్ నిలుస్తుందని అన్నారు.
పెట్టుబడులతో భారతదేశానికి రావాలని అంతర్జాతీయ పెట్టుబడిదారులను శ్రీ చంద్రశేఖర్ ఆహ్వానించారు. కోవిడ్ మహమ్మారి తరువాత భారతదేశ సామర్థ్యం, విపత్తులను ఎదుర్కొని అభివృద్ధి సాధించడానికి ప్రభుత్వం, దేశ ప్రజలు చేసిన కృషిని ప్రపంచ దేశాలు గుర్తించాయని అన్నారు. వృద్ధి సాధిస్తున్న భారతదేశం భవిష్యత్తులో మెరుగైన, శాంతియుత మరియు సంపన్నమైన ప్రపంచాన్ని ప్రపంచ ఆర్థిక వ్యవస్థలో క్రీయాశీలక పాత్ర పోషించాలన్న పట్టుదలతో పనిచేస్తున్నదని మంత్రి అన్నారు. అభివృద్ధి సాధించడానికి అపారమైన అవకాశాలు కలిగి ఉన్న భారతదేశానికి పెట్టుబడులతో రావాలని మధ్యప్రాచ్యం దేశాలతో సహా అన్ని దేశాలకు చెందిన పారిశ్రామిక వేత్తలను ఆయన కోరారు. ప్రపంచ ఆర్థిక వ్యవస్థ పునరుద్ధరణ కోసం భారతదేశం చేస్తున్న ప్రయత్నాలలో భాగస్వాములు కావాలని ఆయన కోరారు.
దుబాయ్ ఎక్స్పో 2020 లో జర్మనీ, అమెరికా ఏర్పాటు చేసిన పెవిలియన్లను ఎలక్ట్రానిక్స్, ఇన్ఫర్మేషన్ టెక్నాలజీ మరియు నైపుణ్యాభివృద్ధి వ్యవస్థాపకత శాఖ సహాయ మంత్రి శ్రీ రాజీవ్ చంద్రశేఖర్ సందర్శించారు.
ప్రధాన మంత్రి కార్యాలయం
కార్ గిల్ విజయ్ దివస్ సందర్భం లో సైనికుల కు శ్రద్ధాంజలి ఘటించిన ప్రధానమంత్రి
కార్ గిల్ విజయ్ దివస్ నాడు ప్రధాన మంత్రి శ్రీ నరేంద్ర మోదీ కార్ గిల్ లో దేశ రక్షణ కోసం అంకితులైన వీర యోధులు అందరికీ వారి యొక్క సాహసాని కి మరియు వారు చేసినటువంటి సర్వోన్నత బలిదానాని కి గాను శ్రద్ధాంజలి ని ఘటించారు.
ప్రధాన మంత్రి ఒక ట్వీట్ లో -
‘‘కార్ గిల్ విజయ్ దివస్ భరత మాత కీర్తి ప్రతిష్టలు మరియు గౌరవాని కి ప్రతీక గా ఉన్నది. ఈ సందర్భం లో మాతృభూమి ని రక్షించడం కోసం తమ పరాక్రమాన్ని పరాకాష్ఠ స్థితి కి తీసుకుపోయిన దేశం లోని సాహసిక ముద్దుబిడ్డలు అందరి కి నా వందన శతాలు, జయ్ హింద్.’’ అని పేర్కొన్నారు.
ఆయుష్
వైద్యాని కి, హోమియోపతి కి సంబంధించిన సాంప్రదాయక వ్యవస్థ ల రంగం లో భారతదేశం మరియు బ్రెజిల్ ల మధ్య సహకారాని కి ఉద్దేశించిన ఎంఒయు కు ఆమోదం తెలిపిన మంత్రివర్గం.
వైద్యాని కి, హోమియోపతి కి సంబంధించిన సాంప్రదాయక వ్యవస్థ ల రంగం లో భారతదేశం మరియు బ్రెజిల్ ల మధ్య సహకారాని కి ఉద్దేశించినటు వంటి ఒక అవగాహన పూర్వక ఒప్పంద పత్రానికి  ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ప్రయోజనాలు:
వైద్యాని కి సంబంధించిన సాంప్రదాయక వ్యవస్థ ల రంగం లో భారతదేశం మరియు బ్రెజిల్ ల మధ్య ద్వైపాక్షిక సహకారాన్ని ఈ ఎంఒయు ప్రోత్సహించనుంది. ఉభయ దేశాల ఉమ్మడి సాంస్కృతిక వారసత్వాన్ని పరిగణన లోకి తీసుకొన్నప్పుడు దీని కి విశేష ప్రాముఖ్యం ఉంది.
పూర్వరంగం:
ఓషధి మొక్కలు సహా సాంప్రదాయక వైద్య రంగం లో భారతదేశం లో చక్క గా అభివృద్ధి చెందిన వ్యవస్థ లు వేళ్ళూనుకొనివున్నాయి. ప్రపంచ ఆరోగ్య చిత్ర పటం లో ఈ వ్యవస్థ లు మరింత గా రాణించేందుకు అవకాశాలు ఉన్నాయి. ద్వైపాక్షిక స్థాయి లో భారతదేశం మరియు బ్రెజిల్ లు చాలా సన్నిహితమైన మరియు బహుముఖీన సంబంధాన్ని కలిగివున్నాయి. అంతేకాకుండా బిఆర్ఐసిఎస్ , బిఎఎస్ఐఎస్ , జి-20, జి-4, బిఎస్ఎ, ఇంకా ఇతర బహుళ దేశాల కు సభ్యత్వం ఉన్నటువంటి కూటముల లోను, ఐక్య రాజ్య సమితి, ప్రపంచ వాణిజ్య సంస్థ, యుఎన్ఇఎస్ సిఒ, ఇంకా ప్రపంచ ఆరోగ్య సంస్థ ల వంటి భారీ బహు పార్శ్విక సంస్థ లలో కూడా భారతదేశం మరియు బ్రెజిల్ లు కలసి పని చేస్తున్నాయి. యావత్తు లేటిన్ అమెరికా, ఇంకా కరీబియన్ ప్రాంతాల లో భారతదేశాని కి అత్యంత ముఖ్యమైన వ్యాపార భాగస్వామ్య దేశాల లో ఒక దేశం గా బ్రెజిల్ ఉంది.
ఓషధి మొక్కల పై ఆధారపడినటు వంటి ఆరోగ్య సంరక్షణ పద్ధతు లు అనేకం గా ఉన్న, మరి అలాగే సాంప్రదాయక ఔషధాల వినియోగ చరిత్ర కు ఆలవాలమైనటువంటి జీవ వైవిధ్యం ఇటు భారతదేశం లో, అటు బ్రెజిల్ లో సమృద్ధం గా విస్తరించివుంది. ఆయుర్వేదం, యోగ, ఇంకా ఇతర సాంప్రదాయక పద్ధతు లు బ్రెజిల్ లో అమిత ప్రజాదరణ కు పాత్రమయ్యాయి.
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 కల్పనలు- వాస్తవాలు
కోవిడ్ -19 పాజిటివ్ పెషెంట్లు అందరికీ క్షయ వ్యాధి  నిర్ధారణ పరీక్షకు సిఫార్సు చేసిన కేంద్ర ఆరోగ్య కుటుంబ సంక్షేమ మంత్రిత్వశాఖ.
టిబి నిర్ధారణ అయిన అందరికీ కోవిడ్ -19 పరీక్షల నిర్వహణకు సిఫార్సు.
టిబి- కోవిడ్, టిబి-ఐఎల్ై,ఎస్.ఎ.ఆర్.ఐ
టిబి కేసులు పెరగడానికి, కోవిడ్ -19 కు సంబంధం ఉ న్నట్టు చూపే ఆధారాలు ఏవీ లేవు
ఇటీవల కోవిడ్ -19 ఇన్ఫెక్షన్కు గురైన వారిలో క్షయవ్యాధి లక్షణాలు ఉ న్నట్టుండిపెరిగాయని, రోజుకు ఇలాంటి కేసులు డజను వరకు వస్తుండడంతో డాక్టర్లు ఆందోళన చెందుతన్నారంటూ కొన్ని మీడియా కథనాలు ప్రచారంలో ఉ న్నాయి.
ఇందుకు సంబంధించి ప్రభుత్వం వివరణ ఇచ్చింది. కోవిడ్ పాజిటివ్ పేషెంట్లు అందరికీ టిబి నిర్ధారణ పరీక్ష, అలాగే టిబి నిర్ధారణ అయిన అందరకి కోవిడ్ -19 పరీక్ష నిర్వహించాలని సిఫార్సుచేసినట్టు కేంద్ర ఆరోగ్యకుటుంబ సంక్షేమ మంత్రిత్వశాఖ తెలిపింది. టిబి, కోవిడ్ -19 పై మరింత నిఘాపెట్టేందుకు సమ్మిళిత కృషిని ఆగస్టు2020లోగా చేపట్టాల్సిందిగా రాష్ట్రాలు, కేంద్రపాలిత ప్రాంతాలను కేంద్ర ఆరోగ్య కుటుంబ సంక్షేమ మంత్రిత్వశాఖ కోరింది.
దీనికితోడు, టిబి-కోవిడ్ , టిబి-ఐఎల్ ఐ- ఎస్ఎఆర్ ఐ నిర్ధారణకు సంబంధించి బహుముఖ విధానం ఉండాలని కేంద్ర ఆరోగ్య ,కుటుంబ సంక్షేమ మంత్రిత్వశౄఖ పలు సూచనలు మార్గదర్శకాలు జారీ చేసింది. దీనిని రాష్ట్రాలు,కేంద్రపాలిత ప్రాంతాలు అమలు చేస్తున్నాయి.
కోవిడ్ -19 సంబంధిత ఆంక్షల కారణంగా , టిబి కేసుల నోటిఫికేషన్ 2020లో 25 శాతం తగ్గిపోయింది.అయితే దీని ప్రభావాన్ని తగ్గించేందుకు ఒపిడిసెట్టింగ్లలో, అలాగే కమ్యూనిటీలలో కేసుల నిర్ధారణకు సంబంధించి అన్ని రాష్ట్రాలు ప్రత్యేక చర్యలు చేపట్టాయి.
ఇదికాక, కోవిడ్ -19 కారణంగా టిబి కేసులు పెరిగినట్టు గాని లేదా కేసులను కనుగొనేందుకుచేసిన కృషివల్ల టిబి కేసుల సంఖ్య పెరిగినట్టు సూచించే ఆధారాలు ఏవీ లేవు.
టిబి, కోవిడ్ -19 మరణాలకు సంబంధించి వాస్తవాల ఆధారంగా వాటిని తెలియజేయవలసి ఉంది. ఈ రెండూ అంటువ్యాధులే.ఇవి ప్రధానంగా ఊపిరితిత్తులపై దాడి చేస్తాయి. దగ్గు జ్వరం, శ్వాసతీసుకోవడంలో ఇబ్బందులు వంటివి రెండింటిలో ఉన్నప్పటికీ, టిబి లో ఇంక్యుబేషన్కాలం ఎక్కువ అలాగే వ్యాధి వ్యాప్తి నెమ్మదిగా ఉంటుంది.
దీనికితొడు,టిబి బాసిలి మానవ శరీరంలో నిద్రాణ స్థితిలో ఉండవచ్చు. ఏదైనా కారణం వల్ల ఆ వ్యక్తి రోగ నిరోధక శక్తి తగ్గినపుడు అది విజృంభించడానికి ప్రయత్నిస్తుంది. కోవిడ్ అనంతర స్థితికి కూడా ఇది వర్తిస్తుంది. ఏవరైనా వ్యక్తికి వైరస్ వల్ల గాని లేక చికిత్సవల్ల ప్రత్యేకించి రోగనిరోధక శక్తిని అణిచిపెట్టే స్టెరాయిడ్ల వంటి వాటివల్ల కాని ఎవరికైనా రోగనిరోధక శక్తి తగ్గవచ్చు.
ఎస్ఎఆర్ఎస్-సిఒవి-2 ఇన్ఫెక్షన్ ఎవరైనా వ్యక్తి ని క్రియాశీల టిబి వ్యాధి బారిన పడేలా చేయవచ్చు. ఎందుకంటే టిబిఅనేది బ్లాక్ ఫంగస్లా అదనుకోసం వేచిచూసే ఇన్ఫెక్షన్ వంటిది.
హోం మంత్రిత్వ శాఖ
"మాదకద్రవ్యాల రవాణా & జాతీయ భద్రత" అంశంపై సోమవారం న్యూదిల్లీలో జరిగే ప్రాంతీయ సదస్సుకు అధ్యక్షత వహించనున్న కేంద్ర హోం మంత్రి శ్రీ అమిత్ షా
సదస్సు సందర్భంగా, అన్ని రాష్ట్రాల ఏఎన్టీఎఫ్ల సహకారంతో దేశంలోని వివిధ ప్రాంతాల్లో 1,44,000 కిలోల మాదకద్రవ్యాలను ధ్వంసం చేయనున్న ఎన్సీబీ
ప్రధాన మంత్రి శ్రీ నరేంద్ర మోదీ నేతృత్వంలో మాదకద్రవ్య రహిత భారతదేశాన్ని సృష్టించేందుకు ‘జీరో టాలరెన్స్’ విధానాన్ని అవలంబిస్తున్న కేంద్ర ప్రభుత్వం
2022 జూన్ 01 నుంచి 2023 జులై 15 వరకు, వివిధ రాష్ట్రాల్లో దాదాపు రూ.9,580 కోట్ల విలువైన 8,76,554 కిలోల మాదకద్రవ్యాలు స్వాధీనం చేసుకున్న NCB, ANTFల ప్రాంతీయ బృందాలు; లక్ష్యం కంటే ఇది 11 రెట్లు ఎక్కువ
సోమవారం నాటి మాదకద్రవ్యాల విధ్వంసంతో కలిపి ఒక్క ఏడాదిలో ధ్వంసం చేసిన మాదకద్రవ్యాలు పరిమాణం 10 లక్షల కిలోలకు చేరుకుంటుంది, దాని విలువ రూ.12 వేల కోట్లు
మాదకద్రవ్య రహిత భారతదేశం కోసం ప్రధాన మంత్రి శ్రీ నరేంద్ర మోదీ దార్శనికతను సాకారం చేసేందుకు, ఇనుమడించిన ఉత్సాహంతో చురుగ్గా కొనసాగుతున్న మాదకద్రవ్యాల విధ్వంస కార్యక్రమం
"మాదకద్రవ్యాల రవాణా & జాతీయ భద్రత" అంశంపై సోమవారం న్యూదిల్లీలో జరిగే ప్రాంతీయ సదస్సుకు కేంద్ర హోం మంత్రి శ్రీ అమిత్ షా అధ్యక్షత వహించనున్నారు. సదస్సు సందర్భంగా, అన్ని రాష్ట్రాల ఏఎన్టీఎఫ్ల సహకారంతో దేశంలోని వివిధ ప్రాంతాల్లో 1,44,000 కిలోల మాదకద్రవ్యాలను ఎన్సీబీ ధ్వంసం చేస్తుంది. ధ్వంసం చేయబోయే మాదకద్రవ్యాల్లో, ఎన్సీబీ హైదరాబాద్ కేంద్రం 6590 కిలోలు, ఇండోర్ కేంద్రం 822 కిలోలు, జమ్ము కేంద్రం 356 కిలోలు ధ్వంసం చేస్తాయి. దీంతో పాటు, వివిధ రాష్ట్రాలకు చెందిన వివిధ చట్ట సంస్థలు మొత్తం 1,44,122 కిలోల మాదకద్రవ్యాలను ధ్వంసం చేయనున్నాయి. ఇందులో, అసోంలో 1,486 కిలోలు, చండీగఢ్లో 229 కిలోలు, గోవాలో 25 కిలోలు, గుజరాత్లో 4,277 కిలోలు, హరియాణాలో 2,458 కిలోలు, జమ్ము&కశ్మీర్లో 4,069 కిలోలు, మధ్యప్రదేశ్లో 1,03,884 కిలోలు, మహారాష్ట్రలో 159 కిలోలు, త్రిపురలో 1,803 కిలోలు, ఉత్తరప్రదేశ్లో 4,049 కిలోలు ఉన్నాయి.
ప్రధాన మంత్రి శ్రీ నరేంద్ర మోదీ నేతృత్వంలో, మాదకద్రవ్య రహిత భారతదేశాన్ని సృష్టించేందుకు కేంద్ర ప్రభుత్వం ‘జీరో టాలరెన్స్’ విధానాన్ని అవలంబిస్తోంది. 2022 జూన్ 01 నుంచి 2023 జులై 15 వరకు, NCB, ANTF రాష్ట్ర బృందాలు దాదాపు రూ.9,580 కోట్ల విలువైన 8,76,554 కిలోల మాదకద్రవ్యాలను స్వాధీనం చేసుకున్నాయి. ఇది, లక్ష్యం కంటే 11 రెట్లు ఎక్కువ. సోమవారం నాటి మాదకద్రవ్యాల విధ్వంసంతో కలిపి, ఒక్క ఏడాదిలో ధ్వంసం చేసిన మాదకద్రవ్యాల పరిమాణం దాదాపు 10 లక్షల కిలోలకు చేరుకుంటుంది, దాని విలువ దాదాపు రూ.12,000 కోట్లు. మాదకద్రవ్య రహిత భారతదేశం కోసం ప్రధాన మంత్రి శ్రీ నరేంద్ర మోదీ దార్శనికతను సాకారం చేసేందుకు, మాదకద్రవ్యాల ధ్వంసం కార్యక్రమం ఇనుమడించిన ఉత్సాహంతో చురుగ్గా కొనసాగుతోంది.
ఉక్కు మంత్రిత్వ శాఖ
ఆర్ఐఎన్ఎల్ విశాఖపట్నం ఉక్కు కర్మాగారం బ్లాస్ట్ ఫర్నేస్ -1లో రికార్డు స్థాయిలో రోజువారీ ఉత్పత్తి నమోదు కర్మాగారం ప్రారంభమైన తర్వాత రికార్డు ఉత్పత్తి
ద్రవ రూప ఉక్కు రోజువారీ ఉత్పత్తిలో ఆర్ఐఎన్ఎల్ విశాఖపట్నం ఉక్కు కర్మాగారం బ్లాస్ట్ ఫర్నేస్ -1 సరికొత్త రికార్డు నమోదు చేసింది. సంక్రాంతి పండుగ వేళ సిబ్బంది పట్టుదలతో పనిచేసి రికార్డు సాధించారు. ఒకే రోజున బ్లాస్ట్ ఫర్నేస్-1 లో 8100 టన్నుల ద్రవ రూప ఉక్కు ఉత్పత్తి కావడం ఇదే తొలిసారి. 2023 జనవరి 15న ఆర్ఐఎన్ఎల్ విశాఖపట్నం ఉక్కు కర్మాగారం ఈ రికార్డు సాధించి చరిత్ర సృష్టించింది. 2022 ఫిబ్రవరి 18న బ్లాస్ట్ ఫర్నేస్-1లో ఉత్పత్తి అయిన 8019 టన్నుల ద్రవ రూప ఉక్కు ఇంతవరకు ఉత్తమ రికార్డుగా ఉంది. ఉత్పత్తి ప్రారంభించిన తర్వాత అత్యధికంగా ఉత్పత్తి సాధించి 2022 ఫిబ్రవరి 18న నెలకొల్పిన రికార్డును ఆర్ఐఎన్ఎల్ 2023 జనవరి 15న అధిగమించింది.
సమిష్టిగా పని చేసి రికార్డు స్థాయిలో ఉత్పత్తి సాధించిన సిబ్బందిని ఆర్ఐఎన్ఎల్ సీఎండీ శ్రీ అతుల్ భట్ అభినందించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ 19: టీకాలపై అపోహల తొలగింపు
2021 జనవరి-ఏప్రిల్ మధ్య ప్రైవేట్ ఆస్పత్రులు నేరుగా టీకాలు కొనే అవకాశం ఇవ్వలేదు
2021 మే 1 నుంచి మాత్రమే రాష్ట్రాలు, ప్రైవేట్ ఆస్పత్రులు కలిసి 50% టీకాలు నేరుగా కొనుక్కునే అవకాశం ఉంది
2021 జనవరి 16 నుంచి సమాచారాన్ని మే 1 న అమలైన విధానంతో పోల్చటం అసమంజసం, తప్పుదారిపట్టించటమే
భారత ప్రభుత్వం రాష్ట్రాలు, కేంద్రపాలిత ప్రాంతాల సమన్వయంతో ప్రపంచంలోనే అతిపెద్ద టీకాల కార్యక్రమాన్ని నడిపిస్తోంది.
అయితే, ప్రైవేట్ ఆస్పత్రులకు 25% డోసులు కేటాయించినట్టు కొన్ని మీడియా వార్తలు వెలువడ్డాయి. నిజానికి మొత్తం టీకా డొసులలో వారికి కేటాయించింది 7.5% మాత్రమే. అసలైన సమాచారానికి, ఈ వార్తలకూ ఎంతమాత్రమూ పొంతనలేదు. పోల్చటానికి వీలులేని రెండు అంశాలను పోల్చటానికి ప్రయత్నించారు. ప్రైవేట్ ఆస్పత్రులు వేసిన టీకాలకు, వారికి కొనుగోలు కోసం కేటాయించిన టీకాలకు సంబంధం లేదు.
సరసమైన ధరకు టీకాల అందుబాటు ద్వారా ఈ కార్యక్రమాన్ని వేగవంతం చేసే వ్యూహాన్ని కేంద్ర ప్రభుత్వం మే 1 నుమ్చి అమలు చేస్తూ వస్తోంది. ఇప్పుడు నడుస్తున్న మూడో దశ టీకాలకు అదే ప్రాతిపదిక. ఈ వ్యూహం కింద కేంద్ర ఔషధ ప్రయోగశాల  ఆమోదం పొందిన ఏ తయారీదారు దగ్గరైనా కేంద్ర ప్రభుత్వం 50% మేరకు కొనుగోలు చేసి రాష్ట్రాలకు ఉచితంగా అందజేస్తుంది. రాష్ట్రాలు, కేంద్ర పాలిత ప్రాంతాలు మిగిలిన 50% సొంతగా కొనుగోలు చేసుకోవచ్చు. దీనివలన టీకా తయారీదారులకు ప్రోత్సాహం పెరగటంతోబాటు టీకాలు తయారీ వేగవంతమవుతుంది. ఫలితంగా ఎక్కువమందికి త్వరగా టీకాలు అందుబాటులోకి వస్తాయి.
ఈ టీకాల కార్యక్రమం విజయవంతం కావటానికి కేంద్ర ఆరోగ్య, కుటుంబసంక్షేమ మంత్రిత్వశాఖ ఎప్పటికప్పుడు రాష్ట్రాలతో, కేంద్ర పాలిత ప్రాంతాలతో సమన్వయం చేసుకుంటూ టీకాల కార్యక్రమాన్ని విజయవంతం చేయటానికి కృషి చేస్తోంది. ఈ విషయంలో ఎప్పటికప్పుడు రాష్టాలకు లేఖలు రాస్తూనే ఉంది. ప్రైవేట్ ఆస్పత్రులు కూడా ఆర్డర్ల ద్వారా తయారీదారులనుంచి కొనుగోలుకు ప్రోత్సహిస్తోంది. ఈ విషయాన్ని రాష్ట్రాలకు తెలియజేస్తూ, అక్కడి ప్రైవేట్ ఆస్పత్రుల సాయంతో సుశిక్షితులైన వారి సిబ్బందిని వాడుకుంటూ టీకాల పంపిణీ వేగవంతం చేయాలని సూచించింది.
సరళతరం చేసిన టీకాల విధానాన్ని మే 1న ప్రారంభించగా 7.4 కోట్ల డోసుల టీకాలు అందుబాటులో ఉన్నాయి. ఇందులో ప్రైవేట్ ఆస్పత్రుల కొనుగోలుకు అనుమతించింది 1.85 కోట్ల డోసులు. మే నెలలో ప్రైవేట్ ఆస్పత్రులు 1.29 కోట్ల డోసులు కొనుగోలు చేయగలిగాయి. అందులో 22 లక్షల డోసులు పంపిణీ చేశారు. అంటే, దీనర్థం ప్రైవేట్ ఆస్పత్రులు కొనుగోలు చేసిన డోసులలో పంపిణీ చేసింది 17% మాత్రమే.
గమనించాల్సిన ఇంకో విషయమేంటంటే ఆస్పత్రులకు కేటాయింపులు, కొనుగోళ్లు కార్యరూపం దాల్చింది మే నెల ద్వితీయార్థంలోనే. మే నెల మధ్య కల్లా ప్రైవేట్ ఆస్పత్రుల టీకాల కార్యక్రమం వేగం పుంజుకున్న విషయాన్ని ఈ దిగువ చార్టులో చూడవచ్చు.
సరళీకృత టీకాల వ్యూహాన్ని అమలు చేయటం మొదలుపెట్టింది మే 1 నుంచి మాత్రమే కావటంతో ప్రైవేట్ ఆస్పత్రులు వివిధ లాంచనాలు పాటించటంతోబాటు కొనుగోళ్ళు, రవాణాకోసం కొంత సమయం వెచ్చించాల్సి వచ్చింది. అందువలన తయారీదారులనుంచి తెచ్చుకోవటానికి కొంత సమయం పట్టింది. అంతకుముందు ప్రభుత్వమే ప్రైవేట్ ఆస్పత్రుల ద్వారా కూడా టీకాలు వేయించినప్పుడు వారు రోజుకు 2 నుంచి 2.5 లక్షల డోసులు పంపిణీచేయగలిగేవారు.
ఇప్పుడు అన్నీ గాడిన పడ్డాయి కాబట్టి ఎక్కువ ప్రైవేట్ ఆస్పత్రులు టీకా డోసులు అందుకోగలుగుతున్నాయి. అందుకే మే నెల మూడో వారంలో బాగా పెరిగినట్టు చిత్రపటం చూపుతోంది. ఇదే ధోరణి కొనసాగుతూ జూన్ 3 నాటికి ప్రైవేట్ ఆస్పత్రులు పంపిణీ చేసే టీకా డోసుల సంఖ్య 4 లక్షలు దాటింది.
ప్రధాన మంత్రి కార్యాలయం
బ్రిడ్జ్ వాటర్ అసోసియేట్స్ సహ వ్యవస్థాపకుడు శ్రీ రే డేలియో తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ అమెరికా కు చెందిన ఇన్వెస్టరు, రచయిత మరియు హెజ్ ఫండ్ ‘‘బ్రిజ్ వాటర్ అసోసియేట్స్’’ యొక్క సహ వ్యవస్థాపకుడైన శ్రీ రే డేలియో తో యుఎస్ఎ లోని న్యూ యార్క్ లో ఈ రోజు న సమావేశమయ్యారు.
ఆర్థిక వృద్ధి కి ప్రోత్సాహాన్ని అందించడం కోసం ప్రభుత్వం అమలుపరుస్తున్న సంస్కరణల ను గురించి ప్రధాన మంత్రి శ్రీ డేలియో తో జరిపిన సంభాషణ లో ప్రముఖం గా పేర్కొన్నారు. ఆ సంస్కరణల లో, నియమాల పాలన భారాన్ని తగ్గించడం మరియు పెద్ద సంఖ్య లో ఉన్న చట్టపరమైన నిబంధన ల ను నేరాల కోవ నుండి తప్పించడం వంటివి భాగం గా ఉన్నాయి. శ్రీ డేలియో భారతదేశం లో మరిన్ని పెట్టుబడుల ను పెట్టాలంటూ ప్రధాన మంత్రి ఆహ్వానం పలికారు.
ప్రధాన మంత్రి కార్యాలయం
వెయిట్ లిఫ్టర్ శ్రీ పి. గురురాజాకు కామన్ వెల్థ్ గేమ్స్ 2022 లో కంచు పతకాన్ని గెలుచుకొన్నందుకు అభినందనలు తెలిపినప్రధాన మంత్రి
వెయిట్ లిఫ్టర్ శ్రీ పి. గురురాజా కామన్ వెల్థ్ గేమ్స్ 2022 లో కంచు పతకాన్ని గెలుచుకొన్నందుకు కు ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘శ్రీ పి. గురురాజా యొక్క అద్భుతమైన కార్యసాధన గురించి తెలిసి అత్యంత ప్రసన్నం గా ఉన్నాను. కామన్ వెల్థ్ గేమ్స్ లో కంచు పతకాన్ని గెలుచుకొన్నందుకు ఆయన కు ఇవే అభినందన లు. ఆయన గొప్ప బలం తో పాటు గా దృఢ సంకల్పాన్ని కూడా చాటారు. ఆయన క్రీడా యాత్ర లో మరిన్ని గొప్ప కార్యసిద్ధుల ను చేజిక్కించుకోవాలని నేను కోరుకొంటున్నాను.’’ అని పేర్కొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
స్వాతంత్య్ర ఉద్యమంలో భారతీయ శాస్త్రవేత్తల పాత్ర ముఖ్యమైంది; కేంద్ర మంత్రి డాక్టర్ జితేంద్ర సింగ్
'భారత స్వాతంత్ర ఉద్యమం & సైన్స్ పాత్ర' పై రెండు రోజుల జాతీయ సదస్సులో సైన్స్ ప్రసారకులు, ఉపాధ్యాయులు మరియు శాస్త్రవేత్తలు వలస భారతదేశంలో సైన్స్ పాత్ర గురించి చర్చిస్తున్నారు
భారత శాస్త్రవేత్తలు దేశానికి స్వాతంత్ర్యం పొందడంలో ముఖ్యమైన పాత్ర పోషించడమే కాకుండా దేశ అభివృద్ధిలో కీలక పాత్ర పోషిస్తున్నారని కేంద్ర ఎర్త్ సైన్సెస్, సైన్స్ అండ్ టెక్నాలజీ మంత్రిత్వ శాఖ  డాక్టర్ జితేంద్ర సింగ్ అన్నారు. 'భారత స్వాతంత్ర ఉద్యమం & సైన్స్ పాత్ర' అనే అంశంపై రెండు రోజుల జాతీయ సదస్సుకు డాక్టర్ జితేంద్ర సింగ్ ముఖ్య అతిథిగా హాజరయ్యారు.
వలసవాద వైజ్ఞానిక ప్రణాళికల ద్వారా భారతదేశాన్ని అణచివేయడం రూపొందించబడిందని, భారతీయ శాస్త్రీయ ప్రణాళికల ద్వారా దేశం కూడా స్వాతంత్ర్యం పొందిందని కేంద్ర మంత్రి అన్నారు. స్వాతంత్య్రోద్యమ సమయంలో శాస్త్రవేత్తల పాత్రను మరింత విశదీకరించి, సైన్స్తో సంబంధం లేని వ్యక్తులు కూడా స్వాతంత్ర్యం కోసం పోరాడటానికి శాస్త్రీయ మార్గాలను ఉపయోగించారని అన్నారు. గొప్ప శాస్త్రవేత్త యోధుడు మహాత్మా గాంధీ తప్ప మరెవరో కాదు మరియు అతని అహింస మరియు సత్యాగ్రహం బ్రిటిష్ పాలనకు శాస్త్రీయ ప్రతిఘటన అని ఆయన పేర్కొన్నారు. సర్ జెసి బోస్ జయంతి సందర్భంగా ఆయన చేసిన సేవలను కూడా మంత్రి గుర్తు చేసుకున్నారు.
ప్రొఫెసర్ బి.ఎన్. ముంబయిలోని ఇండియన్ ఇన్స్టిట్యూట్ ఆఫ్ టెక్నాలజీకి చెందిన జగతాప్ మాట్లాడుతూ స్వాతంత్య్రోద్యమ కాలంలో విజ్ఞానం అభివృద్ధికి, మేల్కొలుపుకు మరియు స్వేచ్ఛకు సాధనంగా ఉందని అన్నారు. "మన శాస్త్రవేత్తల సహకారాన్ని మనం ప్రతిబింబించాలి" అని ప్రొఫెసర్ జగ్తాప్ అన్నారు. పరిమిత వనరులతో వలసరాజ్యాల కాలంలో సైన్స్ను అభ్యసించడం సవాలుతో కూడుకున్న పని అని, అటువంటి ప్రతికూల సమయాల్లో మన శాస్త్రవేత్తలు అనేక సంస్థలను సృష్టించారని ఆయన నొక్కి చెప్పారు. భవిష్యత్తు అవసరాలను పసిగట్టగల దార్శనికులుగా ఆయన వారిని పరిగణించారు.
మంగళవారం ముగిసిన కార్యక్రమంలో శ్రీ జయంత్ సహస్రబుధే ప్రసంగించారు. గోవాలోని పనాజీలో జరగనున్న ఇండియా ఇంటర్నేషనల్ సైన్స్ ఫెస్టివల్  2021 గురించి ఆయన మాట్లాడారు. ఆజాదీ కా అమృత్ మహోత్సోవ్ కోసం ప్రధాన మంత్రి శ్రీ నరేంద్ర మోదీ పంచుకున్న ఐదు లక్ష్యాల ఆధారంగా ఈ సంవత్సరం IISF రూపొందించబడింది. IISF 2021 మన స్వాతంత్య్ర ఉద్యమం, మెరుగైన భవిష్యత్తు కోసం ఊహలు, గత 75 సంవత్సరాల విజయాలు, భవిష్యత్తు కోసం ప్రణాళికలు మరియు ప్రతిజ్ఞలను కలిగి ఉన్న ఐదు లక్ష్యాలను ప్రతిబింబిస్తుంది.
CSIR- నేషనల్ ఇన్స్టిట్యూట్ ఆఫ్ సైన్స్ కమ్యూనికేషన్ అండ్ పాలసీ రీసెర్చ్  డైరెక్టర్ డాక్టర్ రంజనా అగర్వాల్ మాట్లాడుతూ, స్వాతంత్య్రంలో శాస్త్రవేత్తల పాత్రపై దృష్టి సారించి ఆజాదీ కా అమృత్ మహోత్సవ్ను విభిన్నంగా జరుపుకోవడానికి ఈ సదస్సు ప్రయత్నమని అన్నారు. ఉద్యమం. ఈవెంట్ కోసం 1500 మందికి పైగా పాల్గొనేవారు నమోదు చేసుకున్నారు మరియు సుమారు 250 సారాంశాలు, కవితలు మరియు శాస్త్రోక్తాలను స్వీకరించారు.
విజ్ఞానప్రసార్ డైరెక్టర్ డాక్టర్ నకుల్ పరాశర్ కృతజ్ఞతలు తెలిపారు. CSIR-NIScPR, విజ్ఞాన్ ప్రసార మరియు విజ్ఞాన భారతి సంయుక్తంగా CSIR-నేషనల్ ఫిజికల్ లాబొరేటరీ  ఆడిటోరియం నుండి హైబ్రిడ్ మోడ్లో సైన్స్ కమ్యూనికేటర్లు మరియు ఉపాధ్యాయుల రెండు రోజుల జాతీయ సదస్సును నిర్వహిస్తున్నాయి.